Gansan m’a to togodalamɔgɔw ni tile ye teri ye tuma bɛɛ. U bɛ wili joona sɔgɔmada fɛ, ka tile bɛɛ kɛ baara la tilefunteni kɔrɔ, tuma dɔw la ali sɛgɛnnafiyɛnbɔ t’a la. O bɛɛ kun ye ka se ka caman kɛ baaraw la tile fɛ bawo, u tɛ se ka baara kɛ dibi la sufɛ. O b’a jira ko tilefɛla dama de ye togodalamɔgɔw ka sɔrɔyiriwa baaraw waati ye.
Geseda, daadila, kaarada, tiga ni malowɔrɔ, situlubɔ ani baara caman wɛrɛw bɛ se ka kɛ duguw kɔnɔ sufɛ. Musojɛkuluw tun bɛ se ka sɔrɔsira wɛrɛw fana bila senkan n’a y’a sɔrɔ yelen b’u bolo. Nka, baara bɛɛ bɛnnen bɛ tilefɛla ma k’a sababu kɛ yelen natanya ye.
O la, ka taa ni yeelen ye duguw la, ali n’a kɛra pano ye, o ye dɛmɛ ɲumanba ye ka ɲɛsin togodalamɔgɔw ma sɔrɔ, hadamadenya ani seko ni dɔnko yiriwali siraw kan.
bam_Latn bam_Latn bam_Latn